open-index/open-wikipedia-markdown huggingface dataset:
Kurjerinis laivas

**Kurjerinis laivas** (; ) – nedidelis, o kartais ir didelis, karo laivas, vežiojęs karinius pranešimus bei siuntas iš vieno laivo į kitą laivą, iš laivo į krantą ar atgal, kartais iš vieno kranto punkto į kitą. Kurjerinius laivus naudodavo, kai nebūdavo kito būdo pranešimams perduoti ar kitas perdavimo būdas buvo per lėtas ar nesaugus. Kurjeriniai laivai kartais aptarnaudavo diplomatines atstovybes užsienyje.

Dažnai laivai kurjeriniais būdavo laikinai.

Panašus laivų tipas buvo *[[paketbotas|paketbotai]]* – civiliniai prekiniai laivai, kurie perveždavo paštą iš vieno uosto į kitą.

## Kurjeriniai laivai JAV kariniame laivyne
JAV kariniame laivyne kurjeriniai laivai buvo vadinami *dispatch boat*. Jie perveždavo pranešimus tarp aukšto rango karininkų, esančių skirtinguose laivuose ar pakrantės punktuose. Pvz., generolas *Ulysses S. Grant* Virdžinijos kampanijos metu ryšį su kariniu laivynu palaikė kurjeriniais laivais.

1776 m. kontinentinio karinio laivyno laivas „Lynch“ buvo panaudotas kaip kurjerinis laivas ir su slaptu pranešimu buvo pasiųstas į Prancūziją. Irgi su slaptu atsakymu grįždamas į JAV jis buvo užgrobtas britų laivyno, tačiau Prancūzijos pranešimą spėjo sunaikinti.

JAV Pilietinio karo metu buvo naudojama daug kurjerinių laivų, pvz., „Massasoit“, „Gladiolus“ ir „Geranium“.

XX a. pradžioje kurjeriniai laivai dar buvo naudojami, pvz., USS „Vega“ (SP-734).
Če (filmas)

**Če** () – 2008 m. JAV režisierius Styvo Soderbergo biografinis filmas apie Argentinoje gimusį revoliucionierių, marksistą, Kubos partizanų lyderį, Če Gevarą. Filmas susideda iš dviejų skirtingų dalių: „Argentinietis“, pasakojantis apie Če Gevaro politinę veiklą nuo 1956 m. iki Kubos revoliucijos, ir „Guerilla“ – po Kubos revoliucijos, 1964 m. vizitą į JTO ir žūtį Bolivijoje 1967 m. .

Filmo premjera įvyko 2008 m. gegužės 21 d. Kanų kino festivalyje.
 
## Siužetas

*I dalis – Argentinietis*

1956 m. Lotinų Amerika verda revoliucinėmis nuotaikomis. Diktatoriaus Fulgencio Batistos režimui nuversti, sukilėlių vadas Fidelis Kastro Kubos pakrantėje renka savo armiją. Įžymiajam revoliucionierių būrui M-26-7 imasi vadovauti gydytojas–kardiologas iš Argentinos Ernestas Gevara. Savo karšta meilę už laisvę jis pelno savo bendražygių pagarbą, o paskui ir visos kubiečių tautos, kuri suteikė jam naują vardą – „Če“ ()...

*II dalis – Guerilla*

Če Gevara. Legendos gimimas... Če ir toliau liekas ištikimas revoliucijoms. Jis organizuoja sukilėlių judėjimą Konge, bet nesėkmingai. 1966 m. jis suburia Bolivijos nacionalinį judėjimo armiją. Po metų kovos sužeistas Če Gevara patenka į nelaisvę ir sušaudomas. Bet žmonių protuose ir širdyse jis visam laikui lieka herojumi, kuris visada pasiruošęs pasiaukoti dėl kitų laimės, kovos už laisvę simboliu...

 
## Aktoriai
* Benicio del Toro – Če Gevara
* Demianas Biširas – Fidelis Kastro
* Džiulija Ormond – Liza Hovard
* Katalina Sandino Moreno – Aleida Marč, antroji Če Gevaro žmona
* Franka Potente – Tania 
* Rodrigo Santoro – Raulis Kastro
ir kt.

## Išnašos

## Nuorodos
* Oficiali filmo svetainė 
* I dalis. Apdovanojimai ir nominacijos
* II dalis. Apdovanojimai ir nominacijos
Kiparisas

**Kiparisas** () – pušūnų (*Pinophyta*) skyriaus, kiparisinių (*Cupressaceae*) šeimos plikasėklių medžių gentis. 

Savaime paplitę daugiausia šiaurės pusrutulio šiltojo klimato srityse – Šiaurės Amerikos, Azijos, Afrikos žemynuose.

Kiparisų gentyje žemi, vidutiniai ir labai aukšti, nuo 5 iki 95 m aukščio visžaliai krūmai ir medžiai. 2023 m. gegužės mėn. buvo aptiktas 102,3 m aukščio himalajinių kiparisų (*Cupressus torulosa*) rūšies individas. 

Spygliai minkšti, paplokšti, žvynelių pavidalo. Kankorėžiai 8-40 mm ilgio, sferiški arba kiaušiniški. Kiparisai yra dekoratyvūs, nuo seno naudojami sodų, alėjų, kapinių, parkų apželdinimui. Stambiausia ir aukščiausia gentyje rūšis – butaninis kiparisas, augantis rytų Himalajų regione.

## Rūšys
2023 m. šaltiniais išskiriamos keturios pogentės, kuriose yra 26 rūšys:

* ***Cupressus*** **pogentės** rūšys, paplitusios Senajame Pasaulyje:
** *[[Cupressus atlantica]]* Gaussen, 1950;
** *[[Cupressus cashmeriana]]* Royle ex Carrière, 1867 – Butaninis kiparisas;
** *[[Cupressus chengiana]]* S.Y. Hu, 1964;
** *[[Cupressus duclouxiana]]* Hickel, 1914;
** *[[Cupressus dupreziana]]* A. Camus, 1926;
** *[[Cupressus funebris]]* Endlicher, 1847;
** *[[Cupressus gigantea]]* W.C. Cheng et L.K. Fu, 1975;
** *[[Cupressus sempervirens]]* Linnaeus, 1753 – Visžalis kiparisas;
** *[[Cupressus torulosa]]* D.Don ex Lamb., 1824 – Himalajinis kiparisas;

* ***Hesperocyparis*** **pogentė** rūšys, paplitusios Naujajame Pasaulyje:
** *[[Cupressus arizonica]]* Greene, 1882 – Arizoninis kiparisas;
** *[[Cupressus bakeri]]* Jepson, 1909;
** *[[Cupressus benthamii]]* Endlicher, 1847;
** *[[Cupressus forbesii]]* Jepson, 1922;
** *[[Cupressus glabra]]* Sudworth, 1910;
** *[[Cupressus goveniana]]* Gordon, 1849;
** *[[Cupressus guadalupensis]]* S. Watson, 1879;
** *[[Cupressus lusitanica]]* Miller, 1768 – Salvadorinis kiparisas;
** *[[Cupressus macnabiana]]* A. Murray, 1855;
** *[[Cupressus macrocarpa]]* Hartweg ex Gordon, 1849 – Dailusis kiparisas;
** *[[Cupressus montana]]* Wiggins, 1933;
** *[[Cupressus nevadensis]]* Abrams, 1919;
** *[[Cupressus revealiana]]* (Silba) Bisbee, 2012;
** *[[Cupressus sargentii]]* Jepson, 1909;
** *[[Cupressus stephensonii]]* C.B. Wolf, 1948;

** ***Callitropsis*** **pogentė** su viena rūšimi, paplitusi Šiaurės Amerikos vakaruose:
** *[[Cupressus nootkatensis]]* (D.Don) Farjon & D.K.Harder, 2002 - Nutkinis geltkiparisis;

** ***Xanthocyparis*** **pogentė** su viena rūšimi, paplitusia Vietname:
** *[[Cupressus vietnamensis]]* (Farjon & T.H.Nguyèn) Silba, 2005;

## Šaltiniai

## Nuorodos
* theplantlist.org / Cupressus
Visžalis kiparisas

**Visžalis kiparisas** (*Cupressus sempervirens*) – kiparisinių (*Cupressaceae*) šeimos visžalių spygliuočių medžių rūšis. Paplitusi Viduržemio jūros regione, Artimuosiuose Rytuose.

Augalo aukštis iki 35 m. Laja siaura, kūgiška. Lapija tanki, tamsiai žalios spalvos. Spygliai – plokšti 2-5 mm ilgio žvyneliai. Sėklos susitelkusios kiaušiniškuose 25-40 mm ilgio kankorėžiuose, sudarytuose iš 10-14 žvynelių. Vyriški kankorėžiai 3-5 mm ilgio, žiedadulkes paskleidžia žiemos pabaigoje.

Augalas labai ilgaamžis, gali išgyventi iki 1000 metų. Mediena labai tvirta. Nuo senovės laikų visžalis kiparisas auginamas Viduržemio regiono soduose, alėjose ir yra neatsiejamas regiono kraštovaizdžio elementas. Augalas introdukuotas ir kituose pasaulio subtropikuose: Kalifornijoje, Pietų Afrikoje, Australijoje.

Visžalis kiparisas antikinėje mitologijoje turėjo gedulingo medžio, pasaulio medžio, jungiančio požemių karalystę ir gyvųjų pasaulį, reikšmę. Dėl to kiparisas buvo svarbus su mirtimi susijusiuose ritualuose: lydintys mirusiojo palaikus rankose nešdavo kipariso šakeles, šie medžiai sodinti kapinėse, jo šakomis buvo apmėtomas kelias į mirusiojo namus.


File:Cypress Halefka.JPG|Laukinis kiparisas Kipro kalnuose
File:Greece Symi.jpg|Graikijos kraštovaizdis su kiparisais
File:Cupressus sempervirens cone and seeds.jpg|Kankorėžis ir sėklos
File:Cupressus-sempervirens-conos.jpg|Spygliai
Gegužinė žvynašaknė

**Gegužinė žvynašaknė** (*Lathraea squamaria*) – džioveklinių (*Orobanchaceae*) šeimos, žvynašaknių (*Lathraea*) genties augalas.

Daugiametis, 10-30 cm aukščio žolinis, parazitinis augalas. Šakniastiebis apie 1 cm storio, sultingas, ilgas, žvynuotas. Šaknys, išaugusios iš pailgėjusių gumbiškų šakniastiebių, apraizgo medžių ir krūmų šaknis. Iš šaknų išauga siurbtukai (haustorijos), kuriais augalas siurbia iš lapuočių medžių ar krūmų, ypač lazdyno, šaknų maisto medžiagas. Stiebas stačias, 10-30 cm aukščio, rausvas arba baltas, storas, sultingas, lapuotas. Lapai žvyniški, pražanginiai, balsvi. Didesnę stiebo dalį sudaro vienašalės kekės pavidalo žiedynas, iš pradžių tankus, nulinkęs, o paskui išsitiesęs, išretėjęs. Žiedai ant trumpų žiedkočių pažiedžių pažastyse. Taurelė rausvai violetinė, varpiška, su 4 skiautėmis, apaugusi retais liaukiniais plaukeliais. Vainikėlis raudonas, dvilūpis. Kuokeliai 4. Mezginė vienalizdė, su žvyniška nektarine prie pagrindo. Ant šakniastiebių gali išaugti smulkūs, neišsiskleidę, kartais patys apsidulkinantys žiedai. Vaisius - dėžutė, kurioje sunoksta daug smulkių, su mėsinga ataugėle sėklų. Jas platina skruzdėlės ir vanduo. Sėkla sudygsta tik patekusi ant augalo maitintojo šaknies.

Žydi balandžio - gegužės mėn. Auga visoje Lietuvoje. Aptinkama ant lazdynų, alksnių, ąžuolų, skroblų šaknų. Medicinoje kartais vartojami šakniastiebiai.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 36 psl.
Akuotuotoji pušis

**Akuotuotoji pušis** (*Pinus aristata*) – pušinių (*Pinaceae*) šeimos spygliuočių medžių rūšis, paplitusi vakarų JAV (Uoliniuose kalnuose – Kolorade, Naujojoje Meksikoje, Arizonoje).

Tai vidutinio aukščio medis, užaugantis iki 5-15 m aukščio, kamieno skersmuo siekia iki 1,5 m. Žievė pilkšvai ruda, stora, atplaišėjusi. Spygliai 2,5-4 cm ilgio, susitelkę po 5. Kankorėžiai kiaušiniškai cilindriški 5-10 cm ilgio ir 3-4 cm pločio (užsivėrę). Sėklos 5 mm ilgio, su 10-20 mm ilgio skristuku; išplatinamos vėjo, amerikinių riešutinių.

Auga kalnuose, 2500-3700 m aukštyje, šaltose ir sausose klimatinėse sąlygose. Dažnai suformuoja medžių ribą. Akuotuotoji pušis yra labai ilgaamžis medis. Atskiri individai išgyvena beveik iki 2500 metų. Visgi už akuotąją pušį ilgaamžiškesnė yra artima gajoji pušis (*Pinus longaeva*).
Podokarpas

**Podokarpas** (*Podocarpus*) – pušūnų (*Pinophyta*) skyriaus, podokaropinių (*Podocarpaceae*) šeimos plikasėklių augalų gentis. Ją sudaro visžaliai, 1-25 m aukščio medžiai ir krūmai, paplitę daugiausia Pietų pusrutulyje, Pietryčių ir Rytų Azijoje.

Podokarpo lapai 0,5-15 cm ilgio, lancelotiški, primenantys spyglius, bet paprastai kur kas ilgesni ir minkštesni. Sėklos susidaro kankorėžiuose. Subrendę moteriškieji kankorėžiai tampa panašūs į uogas ir privilioja paukščius.

## Rūšys

Pasaulyje žinomos 105 podokarpų rūšys.

* Gvatemalinis podokarpas (*Podocarpus guatemalensis*)
* Papartinis podokarpas (*Podocarpus henkelii*)
* Plačialapis podokarpas (*Podocarpus latifolius*)
* Siauralapis podokarpas (*Podocarpus neriifolius*)
* Čilinis podokarpas (*Podocarpus nubigenus*)
* Trumpalapis podokarpas (*Podocarpus totara*)
* Stambialapis podokarpas (*Podocarpus macrophyllus*)
* Gluosnialapis podokarpas (*Podocarpus salignus*)
* Lenktasis podokarpas (*Podocarpus parlatorei*)
* Alyvmedinis podokarpas (*Podocarpus oleifolius*)
* ir kt.
Baltažiedis vairenis

**Baltažiedis vairenis** (, , ) – bastutinių (*Brassicaceae*) šeimos, vairenių (*Arabidopsis*) genties augalas.

Mažas, 7-20 (50) cm aukščio, vienmetis (labai retai dvimetis) augalas. Stiebas stačias, gausiai šakotas, kartais nuo pat pamato auga keletas stiebų. Stiebų apatinė dalis plaukuota. Pamatiniai lapai sudaro skrotelę. Lapai susiaurėję į neilgą lapkotį, lygiakraščiai arba nelygiai dantyti, abipus apaugę šakotais plaukeliais. Stiebiniai lapai bekočiai, lygiakraščiai, pliki arba apatinė pusė plaukuota. Žiedkočiai ilgi (iki 5 mm ilgio). Vaisiams nokstant žiedyno ašis labai pailgėja. Taurėlapiai 4, statūs, prie viršūnės plėviški. Vainiklapiai 4, balti, 2,5-4 mm ilgio, atvirkščiai kiaušiniški. Vaisius – linijiška, 1-2 cm ilgio, plika, kiek išlinkusi, stačiu kampu priaugusi prie atsilošusių vaiskočių ankštara. Sąvaros su pastebima vidurine gysla ir smulkiomis šoninėmis gyslelėmis. Sėklos smulkios, apie 0,5 mm ilgio, pailgos, rusvos, lygiu paviršiumi.

Žydi balandžio – gegužės mėn. Kartais rudenį (rugsėjo mėn.) pražysta antrą kartą. Auga smėlynuose, sausų pušynų aikštelėse, pūdymuose, ganyklose, paupiuose, pakelėse, ant pylimų, apskritai tokiose vietose, kur augalinė danga nevisiškai susivėrusi, lengvesniuose, nekalkinguose dirvožemiuose. Gana gausiai auga Lietuvos pietrytinėje dalyje. Šiauriniuose rajonuose retesnis.

Dėl trumpo vegetacijos periodo tinka įvairiems biologiniams bandymams, nes per trumpą laiką galima stebėti įvairius pakitimus palikuonyse. Tai vienas iš augalų, kuris buvo bandomas auginti kosminiuose palydovuose.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 38 psl.
Smiltyninė sidabražolė

**Smiltyninė sidabražolė** (*Potentilla arenaria*) – erškėtinių (*Rosaceae*) šeimos, sidabražolių (*Potentilla*) genties augalas.

Daugiametis, 5-15 cm aukščio žolinis augalas, visas apaugęs ilgais, švelniais, paprastais ir žvaigždiškais plaukeliais. Šakniastiebis storokas, šakotas, nuo jo atsišakoja daug gulsčių, įsišaknijančių ūglių. Stiebai gulsti arba kylantys, viršutinė dalis šakota. Pamatiniai lapai kotuoti, penkialapiai; prielapiai ilgi, siauri, linijiški. Apatiniai stiebiniai lapai trilapiai; jų prielapiai beveik apskriti. Lapeliai į viršūnę dantyti, pilkšvai žalsvi. Žiedai ant laibų žiedkočių, susitelkę po kelis šakotų stiebų viršūnėse. Taurėlapiai 5. Vainiklapiai 5, daug ilgesni už taurėlapius, 10-15 mm skersmens, geltoni. Kuokelių 20. Piestelių daug, jos susitelkusios ant pusrutuliško žiedsosčio. Vaisiukai kiaušiniški, raukšlėti.

Žydėti pradeda balandžio mėn. Dažna pietinėje bei rytinėje Lietuvos dalyje, kitur retesnė. Auga saulėtuose šlaituose, pušynų pakraščiuose, sausose paupių pievose, dirvonuose, miško aikštelėse.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 40 psl.
Patrulinis kateris

**Patrulinis kateris** () – mažas karo laivas, daugiausia naudojamas kranto gynybai. Jie paprastai priklauso valstybės kariniam jūrų laivynui, pakrantės apsaugos tarnybai, pasienio ar kitokiai policijai. Be karinės paskirties patruliniai kateriai naudojami kovai su kontrabanda, piratavimu, brakonieriavimu, neteisėta imigracija. Dažnai naudojami gelbėjimo operacijose.
Pagal veikimo rajoną gali būti skirti patruliavimui jūroje, upių deltose, upėse ar ežeruose.

Patruliniai kateriai paprastai mažesni už korvetes, jais gali būti torpediniai, raketiniai ir mišrūs kateriai. Kai kurie patruliniai laivai gali būti net fregatos dydžio. Jūriniai patruliniai kateriai paprastai yra mažiausi kariniai laivai, galintys veikti atviroje jūroje.

Didelėse ginkluotosiose pajėgose (pvz., JAV) jūriniai patruliniai kateriai paprastai naudojami ne kariniame laivyne, o kranto apsaugoje, tuo tarpu mažesnėse ginkluotosiose pajėgose jie yra karinio laivyno dalis.

Per pasaulinius karus kariaujančios valstybės kūrė pagalbinius patrulinius katerius kulkosvaidžiais ir pasenusiomis patrankomis apginkluodamos civilinius katerius ir žvejybinius tralerius. Kai kurie šiuolaikiniai patruliniai kateriai yra sukonstruoti perdirbant žvejybinius ar pramoginius katerius.

Jūriniai patruliniai kateriai paprastai būna apie 30 m ilgio, paprastai pagrindinis jų ginklas būna viena vidutinio kalibro patranka, o papildomi ginklai – kulkosvaidžiai ir/ar automatinės zenitinės patrankos. Ginkluotė priklauso nuo paskirties, kai kurie šiuolaikiniai patruliniai kateriai gali turėti tobulas sekimo ir ugnies valdymo sistemas, būti ginkluoti torpedomis, priešlaivinėmis ir zenitinėmis raketomis.

Daug šiuolaikinių patrulinių katerių naudoja jungtinius dyzelio ir dujų turbinos kompleksus – dyzelis naudojamas plaukiant kreiseriniu greičiu, o dujų turbina – maksimaliu greičiu. Tokių laivų greitis paprastai siekia 25–30 mazgų.

Dėl mažo dydžio ir pigumo patruliniai kateriai yra vienas labiausiai pasaulyje paplitusių karo laivų tipų. Beveik visi pasaulio kariniai laivynai turi bent kelis jūrinius patrulinius katerius, tinkamus veikti bent jūrų pakrantėse. Tokie laivai tinka veikti ir tokiose jūrose kaip Šiaurės jūra.
GKČP

**GKČP** (), **SSRS Valstybinis ypatingosios padėties komitetas** – grupė aukščiausių SSRS pareigūnų, 1991 m. rugpjūčio 18-21 d. organizavusių vadinamąjį „Rugpjūčio pučą“. Jo metu buvo bandyta nušalinti nuo pareigų SSRS prezidentą Michailą Gorbačiovą, išlaikyti turėtą valdžią ir neleisti pasirašyti naują sąjunginę sutartį (pasirašymas turėjo įvykti 1991 m. rugpjūčio 20 d.).

**GKČP nariais buvo pasiskelbę:**
* Olegas Baklanovas (1932–2021) – SSKP CK narys, SSRS gynybos tarybos pirmininko pirmasis pavaduotojas
* Vladimiras Kriučkovas (1924–2007) – SSKP CK Politinio biuro narys, KGB pirmininkas
* Valentinas Pavlovas (1937–2003) – SSRS Ministras pirmininkas
* Borisas Pugo (1937–1991) – STSKP CK narys, SSRS Vidaus reikalų ministras
* Vasilijus Starodubcevas (1931–2011) – SSKP CK narys, SSRS valstiečių sąjungos pirmininkas
* Aleksandras Tiziakovas (1926–2019) – SSRS valstybinių pramonės, statybos, ryšių ir transporto įmonių asociacijos prezidentas
* Dmitrijus Jazovas (1924–2020) – Sovietų Sąjungos maršalas, SSRS Gynybos ministras
* Genadijus Janajevas (1937–2010) – SSKP CK narys, SSRS viceprezidentas, GKČP pirmininkas

GKČP veiksmai buvo kvalifikuoti kaip valstybinis perversmas. Jam žlugus 1991 m. rugpjūčio 21 d. komiteto nariai buvo suimti (išskyrus nusižudžiusį Borisą Pugą). 1994 m. vasario mėn. Rusijos valstybės Dūmai priėmus specialų įstatymą, GKČP nariai buvo amnestuoti dar prieš teismą. Savo veiksmus jie teisino noru sustabdyti SSRS žlugimą. Amnestijos atsisakė prie GKČP veiksmų aktyviai prisidėjęs generolas Valentinas Varenikovas (1923–2009), kurį teismas išteisino.
Nuostabioji velvičija

**Nuostabioji velvičija** (*Welwitschia mirabilis*) – gnetūnų (*Gnetophyta*) skyriaus, monotipinės **velvičinių** (*Welwitschiaceae*) šeimos plikasėklis augalas. Auga Namibo dykumoje (Namibijoje ir Angoloje).

Velvičija išauga iš trumpo, storo, medingo kamieno. Turi tik du lapus kurie pastoviai auga iš pagrindo bei ilgą liemeninę šaknį. Lapai pradeda augti tuoj išdygus daigui ir auga visą augalo gyvenimą (pasiekia 2–4 m ilgį, 1-2 m plotį), pasenę suplaišioja. Iš augalo pagrindo išauga ūgliai su nedideliais strobilais (kankorėžiais) – vyriškais ant vieno augalo, moteriškais ant kito. Juos apdulkina vabzdžiai.

Velvičija auga dykumoje, prisitaikiusi prie karšto ir sausringo klimato, drėgmę gauna iš ryto rasos (lapai turi itin daug žiotelių). Nors augalo amžių nustatyti sunku, manoma, kad jis gali augti daugiau nei 1000 metų. Auga labai lėtai. Nuostabioji velvičija laikoma gyvąja fosilija.

Augalas pavaizduotas Namibijos herbe ir yra griežtai saugomas. Rūšis pavadinta austrų botaniko Friedrich Welwitsch garbei.


File:Welwitschia mirabilis(2).jpg|Didžiausia žinoma velvičija
Image:Welwitschia-bug Probergrothius-Angolensus.jpg|Moteriški strobilai
File:Welwitschia 469-04.jpg|Vyriški strobilai
Welwitschia mirabilis MHNT.BOT.2015.2.2.jpg|Welwitschia mirabilis - Museum specimen
Priešlaivinė raketa

**Priešlaivinė raketa** (; ) – valdoma raketa, skirta atakuoti antvandeninius laivus jūroje. Dauguma priešlaivinių raketų skrenda palei vandenį (5-50 m aukštyje). Kai kurių priešlaivinių raketų greitis viršija garso greitį, greičiausia tarp jų yra jau keletą kartų sėkmingai išbandyta
Rusijos raketa Cirkon su maksimaliu greičiu 8M.

Daugelis priešlaivinių raketų naudoja inercinio ir radiolokacinio valdymo kombinaciją. Dalis tokių raketų naudoja ir infraraudonąsias taikymosi sistemas, naudojančias šilumines laivų žymes. Kai kurios šiuolaikinės raketos dar gali naudoti ir valdymą radijo komandomis. Tokį valdymą naudojo pirmosios priešlaivinės raketos, sukurtos hitlerinėje Vokietijoje ir panaudotos 1943–1944 m. Viduržemio jūros karo teatre. Tokiomis raketomis vokiečiai paskandino ar sunkiai apgadino kelis laivus, pvz., kreiserį USS „Savannah“.
Dalis priešlaivinių raketų naudoja televizines taikymosi sistemas. Tokios raketos valdymo sistema turi laivo taikinio vaizdą ir, priartėjus iki tiesioginio matomumo nuotolio, lygindama jį su TV kameros gaunamu vaizdu, nuveda raketą į taikinį.

Priešlaivinės raketos yra priešlaivinių raketinių kompleksų šaudmuo. Kompleksus be raketų sudaro leidimo įrenginys ir valdymo sistema, įrengti laive, orlaivyje, antžeminėje mašinoje ar įtvirtintoje pozicijoje. Priešlaivinės raketos leidžiamos iš antvandeninių ir povandeninių laivų, bombonešių ir naikintuvų, sraigtasparnių, stacionariųjų ir judriųjų kranto baterijų.
Pagal tai, kur įrengtas leidžiamasis įrenginys, priešlaivinės raketos priskiriamos tipams *laivas-laivas*, *oras-laivas* ir kt.

## Pagrindinės raketos
* Norvegija: Rb 12 Penguin
* TSRS (Rusija): P-15 Termit, P-270 Moskit, P-70 Ametist, P-120 Malachit, P-500 Bazalt, P-700 Granit, P-800 Oniks (Jachont).
* JAV: Boeing AGM-84 Harpoon, AGM-65 Maverick
* Prancūzija: Exocet

Sutartiniai žymėjimai:
* Lėkt – lėktuvas
* AvL – antvandeninis laivas
* AžLĮ – antžeminis leidimo įrenginys
* PvL – povandeninis laivas
* SrgSp – sraigtasparnis
* ARL – aktyvioji radiolokacija
* INS – inercinė navigacijos sistema
* IR – infraraudonoji taikymo sistema
*  – raketa gali turėti branduolinę kovinę dalį.
Heli Rantanen

**Heli Rantanen** (1970 m. vasario 26 d.) – suomių ieties metikė, olimpinė čempionė.

## Biografija
1996 m. Atlantoje vykusiose olimpinėse žaidynėse ji ietį numetė 67 m 94 cm ir iškovojo aukso medalį. Aukščiausią vietą pasaulio lengvosios atletikos čempionatuose Rantanen užėmė 1995 m. Geteborge, kur liko ketvirta.

## Šaltiniai
Paprastasis cikas

**Paprastasis cikas** (*Cycas revoluta*) – cikinių (*Cycadaceae*) šeimos plikasėklių augalų rūšis. Paplitusi pietų Japonijoje (Kiūšiū ir Riūkiū salose).

Tai simetriškas, krūminis, palmės lają primenantis augalas. Turi trumpą (20 cm), drūtą kamieną. Jaunų individų kamienas beveik visas po žeme, o labai senų gali siekti 6-7 m. Lapai plunksniški, 50-150 cm ilgio, sudaryti iš 8–18 cm ilgio lapelių. Pagrindo lapai tampa dygliuoti. Iš augalo pagrindo išauga dideli kankorėžiai, apdulkinami vabzdžių. Paprastasis cikas kaip ir kiti cikai yra dvinamis.

Paprastasis cikas yra labai nuodingas tiek žmonėms, tiek gyvūnams. Visos augalo dalys nuodingos, ypač sėklos. Sukelia kepenų atrofiją, gali sukelti mirtį.

Paprastasis cikas dažnai auginamas oranžerijose ar kaip kambarinis augalas, taip pat gali pakęsti nestiprias šalnas, todėl auginamas gan plačiame areale ir lauko sąlygomis.


File:Cycas inflorescence.jpg|Vyriškas kankorėžis
Vaizdas:Cycas revoluta female cone01.jpg|Moteriški kankorėžiai
File:Cycas revoluta at Myokoku-ji, Sakai, Japan.jpg|1100 metų amžiaus cikas 
Cycas revoluta MHNT.BOT.2018.28.17.jpg|*Cycas revoluta* - Museum specimen
Javaravas

**Javaravas** – buvęs kaimas dabartinėje Marijampolės savivaldybėje, 8 km nuo Marijampolės, 4 km į vakarus nuo Igliškėlių, šiauriau kelio , tarp Kuktų ir Meškėnų.

Kaime auga Meškėnų liepa.

## Etimologija

Dvaro pavadinimas kilo nuo šiose vietose augusių *jovarų* – jais buvo apaugusios abi Valčiuvos upelio pakrantės.

## Istorija

XVIII a. įkurtas Javaravo dvaras, XIX a. pabaigoje jame buvo valsčiaus centras. Dvaras išparceliuotas iki 1925 m.

## Gyventojai

## Šaltiniai
Janava

:: *Anksčiau Janava buvo vadinami [[Jungėnai]]*.

**Janava** – kaimas Rokiškio rajono savivaldybėje, 7 km nuo Suvainiškio. 

## Gyventojai

## Šaltiniai
Enošima

**Enošima** (, *enoshima*) – maža (perimetras apie 4 km) sala, esanti Japonijoje, Kanagavos prefektūroje, Fudžisavos mieste, į Sagamio įlanką įtekančios Katasės upės žiotyse. Būdama netoli Tokijui ir Jokohamai artimiausių paplūdimių, Enošima yra populiari poilsio vieta.

Saloje garbinama Bendzaiten, muzikos ir pramogų deivė. Jai skirta visa sala, nes teigiama, jog ši deivė privertė salą iškilti iš jūros dugno VI a. Enošima yra Šonano, poilsio zonos palei Sagamio įlanką, žinomos dėl gražių vaizdų, centras.

Enošima yra „*Enoshima Engi*“, Enošimos šventyklų istorijos, kurią parašė japonų budistų vienuolis Kokėjus 1047 m., scena.

1880 m. dėl šintoizmo ir budizmo atskyrimo įsakymo (*Shinbutsu bunri*) buvo galima įsigyti žemę saloje, tad didelę teritoriją nupirko Samuel Cocking, britų pirklys, savo japonės žmonos vardu. Čia jis pastatė jėgainę, botanikos sodus, kuriems priklausė didelis šiltnamis. Nors tikrasis šiltnamis sugriuvo per 1923 m. Didįjį Kanto žemės drebėjimą, botanikos sodai net dabar pritraukia apie pusę milijono lankytojų per metus.

## Nuorodos
* Enošimos šventykla  (anglų k.)
Puskiparisis

**Puskiparisis** (*Chamaecyparis*) – pušūnų (*Pinophyta*) skyriaus, kiparisinių (*Cupressaceae*) šeimos spygliuočių augalų gentis. Paplitusi Rytų Azijoje ir Šiaurės Amerikoje.

Tai 20-70 m aukščio visžaliai medžiai plokščiomis šakelėmis. Kaip ir kitų kiparisinių, puskiparisio spygliai – maži žvyneliai, prigludę prie šakų.

## Rūšys
* Kininis puskiparisis (*Chamaecyparis funebris*)
* Lausono puskiparisis (*Chamaecyparis lawsoniana*)
* Bukasis puskiparisis (*Chamaecyparis obtusa*)
* Žirniasėklis puskiparisis (*Chamaecyparis pisifera*)
* Baltasis puskiparisis (*Chamaecyparis thyoides*)
Dovana Stalinui

**[[Dovana]] Stalinui** () – 2008 m. kazachų filmas apie mažo žydų berniuko Sabiro (Saša) likimą, kuris 1949 m. atsidūrė Kazachstane. Suaugusio Sašos vaidmenį atliko rašytojas iš Izraelio Davidas Markišas (), kurio atsiminimai ir sudaro filmo siužetą.

## Siužetas

1949 m. Naujų represijų banga – bausmės ir tremtys. Josifo Stalino 70–mečio jubiliejus. Filmo veiksmas vyksta nedideliame Kazachstano aūle, kuriame gyvena rusė Verka, lenkas Ježi, dunganas Faty, korėjietis Glebas ir kt. Užverda dramatiškas ir neramus gyvenimas, kai aule atsiranda berniukas iš Maskvos. Žmonės praeina devynis pragaro ratus, bet čia atsiranda vietos ir meilei, ir džiaugsmui, suartėja sielos ir žmonių charakteriai. Ašaros ir išdavystės žmonių nepalaužia. Tuo tarpu visa TSRS ruošia dovanas vadui. Bet pati geriausia dovana tautų vadui jau paruošta. Filmo herojai gyvena viltimi ir nežino, kas jų laukia rytoj...

## Aktoriai
* Dalenas Šantemirovas (Дален Шантемиров) – Sabiras (Saša)
* Jekaterina Rednikova (Екатерина Редникова) – Verka
* Nuržumanas Ichtimbajevas (Нуржуман Ихтымбаев) – Kasimas
* Aleksandras Baširovas (Александр Баширов) – saugumo majoras
* Valdemaras Ščepaniakas (Вальдемар Шчепаняк) – Ježi Dombrovskis
* Bachtijaras Koža (Бахтияр Кожа) – Balgabajus
* Davidas Markišas – suaugęs Saša
ir kt.

## Nuorodos
* Apdovanojimai ir nominacijos
* Filmo recenzija  

## Išnašos
Lausono puskiparisis

**Lausono puskiparisis** (*Chamaecyparis lawsoniana*) – pušūnų (*Pinophyta*) skyriaus, kiparisinių (*Cupressaceae*) šeimos spygliuočių medžių rūšis. Auga vakarų JAV, Kalifornijoje ir Oregone, tarpukalnių slėnių upių pakrantėse.

Būdingas aukštis 30-40 m, nors gali užaugti ir iki 70 m. Šiuo metu žinomas aukščiausias šios rūšies medis auga Oregone ir yra 81.08 m aukščio *(pagal Michael Taylor, Mario Vaden 2011)*. Žievė rausvai ruda, plaušuota. Spygliai melsvai žali, žvynelių pavidalo, išsidėstę ant plunksniškų, plokščių šakelių. Moteriški kankorėžiai sferiški, 7-14 mm skersmens, sudaryti iš 6-10 žvynelių, pradžioje žali, subrendę paruduoja. Vyriški kankorėžiai 3-4 mm ilgio, tamsiai rudi.

Mediena lengva, patvari, naudojama karstų, relikvinių, strėlių gamybai. Lausono puskiparisis populiarus dekoratyvinis augalas, išveista ir visame pasaulyje auginama daug skirtingų veislių.


File:Chamaecyparis lawsoniana (Lutea) - oldest specimen in Poland.jpg|Moteriški kankorėžiai
File:Chamaecyparis lawsoniana Dorena1.jpg|Lausono puskiparisių miškas
File:Chamaecyparis Iawsoniana Golden Wonder.jpg|Veislė 'Golden Wonder'


## Šaltiniai
Plačioji pušis

**Plačioji pušis** (*Pinus patula*) – pušinių šeimai (*Pinaceae*) priklausanti spygliuočių medžių rūšis. Paplitusi Mekisikoje, tarp 24° – 18° š. pl. Auga kalnuose, 1800–2700 m aukštyje. Taip pat introdukuota Anduose, Pietų ir Rytų Afrikoje, Havajuose.

Aukštis iki 40 m, kamieno skersmuo – iki 1 m. Jaunų augalų žievė plona, rausvai ruda, sueižėjusi, vėliau tampa stora, pilkšvai ruda. Spygliai 15-25 cm ilgio, 0,7-0,9 mm storio. Kankorėžiai asimetriški, 5-10 cm ilgio, 4-6,5 cm pločio, sudaryti iš 100–150 žvynelių. Sėklos 4-6 × 2-4 mm matmenų, plokščios, su skristukais.

Meksikoje ir kitose šalyse plačioji pušis plačiai naudojama medienos pramonėje.

## Šaltiniai
Kirgizijos demografija

Šiame straipsnyje pateikiami statistiniai duomenys apie **[[Kirgizija|Kirgizijos]] demografiją**.

**Gyventojų skaičius:** 5 431 747 (2009 m. apskaičiavimai) 

**Struktūra pagal amžių:**
* *0-14 m.:* 29,7 %
* *15-64 m.:* 64,5 %
* *65 m. ir vyresni:* 5,8 % (2009 m. apsk.)
 
**Gyventojų amžiaus [[mediana]]:**
* *bendra:* 24,4 m.
* *vyrų:* 23,6 m.
* *moterų:* 25,3 m. (2009 m. apsk.)

**Metinis populiacijos prieaugis:** 1,396 % (2009 m. apsk.)

**[[Gimstamumas]]:** 23,44 gimimų/1000 gyv. per metus (2009 m. apsk.)

**[[Mirtingumas]]:** 6,91 mirčių/1000 gyv. per metus (2009 m. apsk.)

**[[Migracijos indeksas]]** (per metus imigravusių į šalį ir emigravusių iš šalies žmonių skirtumas): -2,57 migrantų/1000 gyv. (2009 m. apsk.)

**Miestuose gyvenančių žmonių procentas:** 36 % (2008 m. apsk.)

**Miestuose gyvenančių žmonių procento metinis kitimas:** + 1,6 % (2005 m. apsk.)

**Lyčių santykis**: 
* *Gimimo metu:* 1,05 vyro vienai moteriai
* *Jaunesniems nei 15 metų:* 1,04 vyro vienai moteriai
* *15-64 metų:* 0,96 vyro vienai moteriai
* *65 metų ir vyresniems:* 0,64 vyro vienai moteriai
* *Visai populiacijai:* 0,96 vyro vienai moteriai (2009 apsk.)

**Kūdikių mirtingumas per pirmuosius gyvenimo metus:** 31,26 mirusiųjų/1000 gimimų (2009 apsk.)

**[[Vidutinė gyvenimo trukmė]]:**
* *bendra:* 69,43 m.
* *vyrų:* 65,43 m.
* *moterų:* 73,64 m. (2009 apsk.) 

**15 m. ir vyresnių gyventojų [[raštingumas]]:**
* *bendras:* 98,7 %
* *vyrų:* 99,3 %
* *moterų:* 98,1 % (1999 m. surašymas)

**Pasiskirstymas pagal religijas:**
* musulmonai: 75 % 
* stačiatikiai: 20 % 
* kiti: 5 %

## Šaltiniai
* Puslapis apie šalį CŽV pasaulio faktų knygoje (angliškai)
Vandžiogalos valsčius

**Vandžiogalos valsčius** – buvęs administracinis-teritorinis vienetas dabartinės vidurio Lietuvos teritorijoje, į šiaurę nuo Kauno. Centras – Vandžiogala.

## Istorija

Įkurtas po I pasaulinio karo, panaikintas 1950 m. birželio 20 d., jo teritorija priskirta Jonavos rajonui (2 apylinkės), Kėdainių rajonui (4 apylinkės) ir Vilijampolės rajonui (6 apylinkės).

|-
| 1923 m.  || 272 || 8238 || 1700 || || 121 gyvenvietė 
|-
| 1932 m. || 270 || 10000 || || 12 seniūnijų  ||
|-
| 1949-01-01  || 270 || || || 12 apylinkių  ||
|}

## Vadovai
* Juozas Čižinauskas, 1932 m.

## Suskirstymas

## Šaltiniai
Veliuonos valsčius

**Veliuonos valsčius** () – buvęs administracinis-teritorinis vienetas dabartinės vidurio vakarų Lietuvos teritorijoje, dešiniajame Nemuno krante. Centras – Veliuona.

## Istorija

Valsčius (pavietas) minimas nuo XV a. pradžios, priklausė Lietuvos didžiajam kunigaikščiui. 1667 m. paviete buvo 585 bajorų dūmai. 1791 m. dalis pavieto priskirta Šiaulių reparticijai. Carmečiu atkurtas XIX a. 2-ojoje pusėje Kauno gubernijoje. Veliuonos valsčius panaikintas 1950 m. birželio 20 d., jo teritorija perduota Vilkijos rajonui (8 apylinkės).

|-
| 1877 m. || || 3129 || 166 kiemai  || 3 seniūnijos || 25
|-
| 1923 m.  || 143 || 5520 || 1068 || || 47 gyvenvietės 
|-
| 1932 m. || 132 || 5500 || || 8 seniūnijos  ||
|-
| 1949-01-01  || 135 || || || 8 apylinkės 
|}

## Vadovai
* Martynas Kučinskas, 1932 m.

## Suskirstymas

## Gyventojai
### Žymūs žmonės

|-
| 1913 || Kalviai || Kazys Veverskis, Lietuvos laisvės armijos įkūrėjas || 1944
|-
| 1915 || Pasnietalys || Pranas Garšva, kunigas || 1993
|-
| 1919 || Kalviai || Jonas Mačiulis, rašytojas || 1992
|-
| 1937 || Gystėnai || Jonas Kučinskas, agronomas ||
|}

## Šaltiniai
VolkswagenStiftung

**VolkswagenStiftung** () – mokslo ir tyrimų paramos fondas Vokietijoje. Remiamas mokslas ir technika (tyrimai ir dėstymas), humanitariniai mokslai, gamtos mokslai, inžinerijos mokslai ir medicina. Svarbus tarpdiscipliniškumas, tarptautinė veikla. Kapitalas – 2,1 mlrd. eurų (2009 m.). 90 darbuotojų. Įsteigtas 1961 m.

Teisinė forma – visuomeninis privatinės teisės fondas (*gemeinnützige [[Stiftung]] privaten Rechts*). Būstinė – Hanoveris.

## Istorija
Tuometinė *Volkswagenwerk [[GmbH]]* tapo akcine bendrove (Aktiengesellschaft, AG), 60 % akcinio kapitalo perleista privatiems asmenims (Vokietijos federacijai ir federalinėms žemėms liko po 20 % naujosios AG kapitalo). Pardavus akcijas už 1 mlrd. Vokietijos markių (DM) ir gaunant palūkanas iš kasmetinio pelno pagal VFR ir VFR žemėms priklausančias akcijas 1961 m. gegužės 19 d. įsteigtas fondas. Federacija likusias akcijas pardavė dabartinei Volkswagen AG, pajamas perleido fondui.

Nuo įkūrimo parėmė 3,5 mlrd. eurų 29 000 projektų. Kasmet skiriama 100 mln. eurų. Projektus vertina vertintojai (Gutachter) – žymūs mokslininkai.

## Vadovybė
Generalinis sekretorius dr. Wilhelm Krull.

Kuratoriją sudaro 5 metams renkami 14 narių (1/2 skiria VFR Vyriausybė) ir Žemutinės Saksonijos vyriausybė. Pirmininkas – Žemutinės Saksonijos žemės atstovas.

## Nuorodos
* Oficiali ''Volkswagenstiftung'' tinklavietė (vokiečių, anglų k.)
Kalvinė pušis

**Kalvinė pušis** (*Pinus monticola*) – pušinių šeimai (*Pinaceae*) priklausanti, pušų genties spygliuočių medžių rūšis. 

## Paplitimas

Paplitusi Šiaurės Amerikos vakaruose: Uolinių kalnų šiaurėje, Siera Nevadoje, Kaskadiniuose kalnuose, Pakrantės kalnagūbryje. Tai Aidaho valstijos simbolinis medis.

## Požymiai

Įprastai aukštis apie 30-50 m (kartais iki 70 m), kamieno skersmuo – iki 1 m (kartais iki 2,5 m). Laja kūgiška, siaura. Žievė plona, pilka, lygi, senesnių medžių sueižėja. Spygliai 4-10 cm ilgio, 0,7-1 mm storio. Kankorėžiai 10-25 cm ilgio, 2 cm pločio, kremiškai gelsvos spalvos. Sėklos 5-7 mm ilgio, su 2-2,5 cm ilgio skristuku.

Išgyvena virš 600 metų.

## Šaltiniai

## Galerija

Image:Pinus_monticola_Idaho3.jpg|Kalvinės pušys
Image:Pinus_monticola_Umatilla.jpg|Žmogus šalia didelės kalvinės pušies kamieno
Stefan Grand Prix

**Stefan Grand Prix** - buvusi Formulės 1 komanda iš Serbijos, kuri pretendavo dalyvauti 2010 m. sezone. Komandos įkūrėjas ir savininkas yra serbas Zoran Stefanovic.

2009 m. FIA priiminėjo paraiškas dalyvauti Formulės 1 lenktynėse 2010 m. sezone. Federacija atrinko tris komandas, o Stefan Grand Prix, pateikusi paraišką, nebuvo priimta.

Nepaisant nesėkmės Stefan Grand Prix ekipa toliau siekė dalyvauti čempionate. Ji susitarė su Toyota ekipa, kuri pasitraukė iš Formulės 1 čempionato, dėl techninės paramos.

2010 m. vasario 2 d. ekipa paskelbė, kad veža savo įrangą į Bahreiną, kur vyks pirmosios naujo sezono lenktynės, o vasario 25 d. surengsianti savo komandos ir automobilio pristatymą Algarvės trasoje Portugalijoje. Komanda taip pat pristatė bandymuose dalyvausiantį lenktynininką - japoną Kazuki Nakajima.

2010 m. kovo 4 d. FIA paskelbė, kad komanda negalės užimti US F1 komandos vietos, kadangi neįvykdė savo įsipareigojimų ir nebebūtų galimybės įtraukti komandos į 2010 m. sezoną.

## Šaltiniai

## Nuorodos
* Oficiali komandos svetainė 
*  Nauji Stefan GP planai
Marcus Grönholm

**Markusas Gronholmas** (, 1968 m. vasario 5 d.) – suomių lenktynininkas.

Pasaulio ralio čempionate debiutavo 1989 m. 2000 m. ir 2002 m. vairuodamas Peugeot automobilį tapo pasaulio ralio čempionu, 2005 m. liko trečias. 2006 m. ir 2007 m. atstovavo Ford komandai ir abu kartus baigė sezoną antroje vietoje, į priekį praleidęs prancūzą Sebastieną Loebą. Iš viso nuo 2000 m. iki 2007 m. vairuodamas Peugeot ir Ford automobilius Gronholmas laimėjo 30 ralio čempionato etapų.

2002 m. Gronholmas taip pat laimėjo Čempionų lenktynes, o 2006 m. kartu su tautiečiu Heikiu Kovalainenu laimėjo komandines Čempionų lenktynių varžybas.

## Pasaulio ralio čempionato pergalės
:

## Šaltiniai
Sumanusis elektros tinklas

**Sumanusis elektros tinklas** (kiti terminai: *pažangieji tinklai, gudrieji tinklai, išmanieji tinklai, intelektualieji tinklai* ) – skaitmeninėmis technologijomis atnaujinti elektros tinklai, skirti perduoti elektros energiją iš gamintojų pirkėjams, naudojant tarp gamintojo ir pirkėjo abipusio ryšio skaitmenines technologijas, kurios valdo prietaisus pirkėjo namuose tikslu sutaupyti elektros energiją, sumažinti elektros energijos kainą bei pagerinti elektros energijos kokybę ir perdavimo patikimumą.

## Technologija
Sumanusis elektros tinklas atveria naujas galimybes energijos tiekėjų ir vartotojų santykiuose. 

Sumanųjį elektros tinklą sudaro:
* Perdavimo ir skirstymo tinklai, kurie valdomi modernia įranga, palengvinančia sistemos balansavimą ir užtikrinančia elektros tiekimo patikimumą ir saugumą. 
* Moderni apskaitos sistema, kurią sudaro elektroniniai skaitikliai, komunikacijos tinklo įranga, intelektualūs produktai, integruoti į skaitiklius ir suteikiantys galimybę gauti informaciją realiu laiku ir kt.
* Vartojimo reguliavimo įranga (valdikliai), kuri leidžia sumažinti ar padidinti elektros vartojimą, atsižvelgiant į balansavimo poreikius ir kainos pokyčius. 

## Nauda
Intelektualieji tinklai įgalina tradicinius energijos vartotojus tapti aktyviais energetikos rinkos dalyviais, galinčiais rinktis, kada vartoti energiją, o kada tiekti ją į tinklą. Ši infrastruktūra gali veikti kartu su „intelektualia buitine įranga“ ir autonomiškai reguliuoti energijos vartojimą.

Daugelis pasaulio šalių skatina tinklų atnaujinimą, taip spręsdamos energetinės nepriklausomybės, globalinio klimato atšilimo, energijos naudojimo efektyvumo ir tiekimo patikimumo klausimus.

### Nauda elektros energijos vartotojams

* Laisva elektros rinka - konkurencinga kaina. Vartotojai įgyja galimybę pasirinkti tiekėją
* Galimybė tapti vartotoju-tiekėju, nuosavas mikroelektrinės – vėjo jėgainės ar saulės baterijų - prijungti prie bendros elektros tiekimo sistemos
* Teisinga kaina ir taupymo skatinimas. Kaina apskaičiuojama pagal realų suvartojimą, mažiau erdvės bendrus nuostolius dengiančioms sąnaudų eilutėms.
* Lanksti tarifų sistema - mažesnės išlaidos. Galimos įvairios tarifų kombinacijos (ne tik naktinis/dieninis)
* Patogesnis atsiskaitymas - taupomas laikas. Viską galima atlikti per namų kompiuterį, nebūtina vykti į skaitiklio fizinio buvimo vietą
* Galimybė matyti savo sąnaudų išklotinę/ataskaitą - techninis/psichologinis įrankis elektros energijos taupymui
* Papildomas servisas: nuotolinė sąnaudų kontrolė ir kt.
* Elektros, kaip prekės, kokybės įvertinimas. Modernūs elektroniniai elektros skaitikliai su energijos kokybės matavimo funkcija

### Globali nauda

* „Žaliosios“ energijos gamybos ir vartojimo skatinimas
* Efektyvesnis energijos vartojimas
Žemė (reikšmės)

**Žemė** gali reikšti:

* Žemė, trečia Saulės sistemos planeta, vienintelis žinomas gyvenamas dangaus kūnas;
* Ezoterikoje – vienas iš 4 elementų;
* Dirvožemis, viršutinis Žemės planetos sluoksnis;
* Humusas, derlingasis dirvožemio sluoksnis;
* Federalinė žemė, Vokietijos federacijos subjektų pavadinimas.
* Žemė – savaitraščio „Lietuvos ūkininkas“ priedas
Napoleono debiutas

**Napoleono debiutas** – retas šachmatų debiutas, kurio ėjimai:
: **1. e4 e5**
: **2. Vf3**

Šis debiutas laikomas silpnu, nes per anksti išveda valdovę ir užima geriausią laukelį žirgui.

Kaip ir panašioje Parhamo atakoje (**2. Vh5**), baltieji tikisi duoti vaikišką matą: **2. Vf3 Žc6 3. Rc4 Rc5?? 4. Vxf7#**. Tai nėra didelė problema juodiesiems, jie gali lengvai to išvengti. Tačiau Parhamo ataka labiau forsuoja įvykius ir užpuolant e pėstininką šiek tiek apsunkina juodųjų padėtį.

*Napoleono debiutas* pavadintas Prancūzijos generolo ir imperatoriaus Napoleono Bonaparto vardu, kuris šachmatuose buvo laikomas „stipriu mėgėju“.

## Nuorodos
* Napoleon vs. The Turk, 1809
Pilatesas

**Pilatesas**, **Pilateso metodas** () – treniruočių metodas, skirtas lavinti giliuosius kūno raumenis (fitneso metu didžiausias krūvis tenka paviršiniams). Judesiai atliekami tolygiai, pakartojami minimaliai. Svarbus plastiškumas. Dėmesys koncentruojamas į treniruojamus raumenis. Pilateso užsiėmimais gerinamas sąnarių paslankumas, raiščių elastingumas, raumenų balansas. Ugdoma koordinacija bei ištvermė. Tinka reabilitacijai po traumų. Pilateso treniruotės tinka bet kokio fizinio pasirengimo, įvairaus amžiaus žmonėms.

## Istorija
Vokietis Džozefas Pilatesas (*Joseph Hubert Pilates*; 1883–1967 m.) Pirmojo pasaulinio karo metu buvo internuotas Jungtinėje Karalystėje, kur būdamas silpnos sveikatos ir norėdamas sustiprėti, sukūrė savo treniruočių metodiką ir pagal ją intensyviai treniravosi. Vėliau jis tapo cirko artistu, gimnastu. Būdamas 70 metų pozuodavo dailininkams, stebino savo jaunatvišku kūnu.

## Nuorodos
* Kas tai yra pilatesas
Joseph H. Pilates

**Džozefas Pilatesas** (; 1883–1967) – vokiečių kūno kultūros treniruočių metodo (*[[Pilates]]*) kūrėjas, pradininkas.

## Biografija
Dar vaikystėje jį kamavo rachitas, astma, reumatinis karščiavimas. Greta gimnastikos, Bodybuilding, slidinėjimo domėjosi joga, Zen meditacija. Pirmojo pasaulinio karo metu buvo internuotas J. Karalystėje, kur būdamas silpnos sveikatos ir norėdamas sustiprėti, sukūrė savo treniruočių metodiką ir pagal ją intensyviai treniravosi. Vėliau jis tapo cirko artistu, gimnastu. Būdamas 70 m. pozuodavo dailininkams, stebino savo jaunatvišku kūnu.

## Nuorodos
* Pilateso asociacija
Didysis priešpovandeninis laivas

**Didysis priešpovandeninis laivas** () – kovai su povandeniniais laivais skirtas okeaninis stambaus eskadrinio minininko ar lengvojo kreiserio dydžio (vandentalpa nuo 3100 iki 8500 tonų) antvandeninis laivas.

1966 m. gegužės 19 d. TSRS Kariniame jūrų laivyne buvo įvestas didžiųjų priešpovandeninių laivų tipas. Kitų valstybių laivynuose didžiuosius priešpovandeninius laivus atitinka eskadriniai minininkai. Tarybų Sąjungoje priešpovandeniniams laivams buvo priskiriami projektų 61, 1134, 1134А, 1134Б, 1135 ir 1155 laivai.

Rusijos Federacijoje šis laivų tipas tebeegzistuoja. Šiuo metu Rusija turi 9 tokius laivus (projektai 1134B ir 1155).

## Taip pat skaityti
* Priešpovandeninis laivas
* Mažasis priešpovandeninis laivas
Vokietijos Federalinis Socialinis Teismas

**Vokietijos Federalinis Socialinis Teismas** ( 'Sąjungos socialinis teismas'; *BSG*) – aukščiausios socialinio proceso instancijos teismas Vokietijoje; socialinis teismas. Kiti aukštieji (federaliniai) Vokietijos teismai – Aukščiausiasis, Darbo, Finansų, ir Administracinis. Būstinė – Kaselis.

Kaip institucija BSG yra pavaldus federalinei Vokietijos darbo ir socialinės apsaugos ministerijai.

## Istorija
1954 m. rugsėjo 11 d. įsteigtas teismas (teisinis pagrindas – Vokietijos Konstitucija, 95 str.). Teismo kolegijos vadinamos Senatais (nuo 2007 m. liepos mėn. jų yra 14). Jas sudaro 3 etatiniai teisėjai ir 2 garbės teisėjai (*Ehrenamtlicher Richter*).

## Vadovybė

BSG pirmininko pavaduotoja nuo 2003 m. Ruth Wetzel-Steinwedel.

## Nuorodos
* Oficiali Vokietijos Federalinio Socialinio Teismo tinklavietė (vokiečių, anglų k.)
Torpedinis aparatas

**Torpedinis aparatas** (; ) – įtaisas torpedomis šaudyti ir joms laikyti, įtaisytas karo laive.

Labiausiai paplitę vamzdiniai torpediniai aparatai, kurie turi šovimo įtaisą, prietaisus kurso, gylio, režimo duomenims iš valdančios sistemos į torpedą įvesti, variklio įjungimo, valdymo ir kontrolinius prietaisus. Torpedos iššaunamos horizontaliai suslėgtuoju oru arba parako užtaiso dujomis.

Torpediniai aparatai būna dviejų tipų, kurie labai skiriasi:
1. Deniniai – įtaisomi ant antvandeninio laivo denio. Šie torpediniai aparatai, turintys 1-5 vamzdžius, būna:
* nejudami – stacionariai įtvirtinti,
* pasukami fiksuotu šaudymo kampu,
* nusitaikantys.
Deniniai torpediniai aparatai paprastai specializuoti – gali naudoti tik tam tikro kalibro, o dažnai ir tik tam tikro modelio torpedas.

2. Vidukorpusiniai – įtaisomi povandeninio laivo (kartais – antvandeninio laivo) korpuso viduje žemiau vandens lygio. Povandeniniuose laivuose torpediniai aparatai įtvirtinami stacionariai laivo priekyje ir laivagalyje (apie 10 torpedinių aparatų). Iš povandeninių laivų torpediniais aparatais dar leidžiamos sparnuotosios raketos ir dedamos jūrų minos. Kai kurie povandeniniai laivai iš torpedų aparatų gali leisti bepiločius lėktuvus. Avariniais atvejais per torpedinius aparatus gali evakuoti povandeninio laivo įgulos narius.
Kai kurie povandeniniai laivai (tiek TSRS, tiek JAV) turi dviejų dydžių torpedinius aparatus. Mažesnio kalibro torpediniai aparatai skirti šaudyti torpedomis, o didesniojo kalibro aparatai gali naudoti ir kitokius šaudmenis. Tai leidžia povandeniniame laive naudoti mažai leidimo sistemų, bet daug įvairių šaudmenų.

Povandeninių laivų vidukorpusiniai torpediniai aparatai yra gerokai sudėtingesni už deninius torpedinius aparatus, nes turi išsviesti torpedą iš normalaus slėgio laivo viduje į didesnio slėgio povandeninę aplinką ir nepraleisti vandens į laivo vidų. Dėl to torpediniai aparatai veikia šliuzo principu.
Kaselis

**Kaselis** () – miestas vidurio Vokietijoje, Heseno žemėje, prie Fuldos upės. Transporto mazgas prie plentų ir geležinkelių tarp šiaurės ir pietų Vokietijos. Geležinkelio transporto remonto dirbtuvės, automobilių (*[[Volkswagen]]*), maisto, chemijos, medienos apdirbimo pramonės mašinų, elektrotechnikos, tiksliųjų ir optikos prietaisų gamyba, tekstilės, moderniųjų technologijų įrangos pramonė.

Yra Kaselio universitetas, įsikūręs Vokietijos Federalinis Socialinis Teismas. Kultūros mokslo ir prekybos centras. Veikia *Fridericianum*, miesto, meno, gamtotyros, Heseno žemės, Vokietijos tapetų, astronomijos ir technikos istorijos, brolių Grimų ir kiti muziejai. Planetariumas. Botanikos sodas. Mieste yra Europos dailės kolekcija, parkai bei sodai. Tarp jų garsus Vilhelmshėhės parkas įtrauktas į UNESCO Pasaulio paveldo sąrašą. Kaselyje rengiama šiuolaikinio meno *„Dokumenta“* paroda kas penkeri metai. Yra keletas senų bažnyčių (Šv. Martyno XIV–XV a., Brolių XIV a., Šv. Karolio XVIII a. pr.) ir rūmų.

## Istorija
Kaselis (*Chassala*) minimas nuo 913 m. Konrado I turto dovanojimo dokumentuose. 1189 m. minimas jau esant miestu.

Nuo 1277 m. – Heseno grafų rezidencija. XVII a. pabaigoje į miestą atsikėlė daug iš Prancūzijos pabėgusių hugenotų. 1567–1866 m. (su pertrauka) buvo Heseno-Kaselio kunigaikštystės sostine. Nuo 1867 m. Prūsijos karalystei priklausančios Heseno-Nasau provincijos centras (iki 1944 m.).

II pasaulinio karo metais Kaselis smarkiai subombarduotas, sugriauta ~90 % pastatų.

## Išnašos

## Nuorodos
* Oficiali tinklavietė
* Europos kultūros sostinė 2010
Jiestrakio apylinkė

**Jiestrakio apylinkė** – Lietuvos TSR administracinis-teritorinis vienetas pietų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Šilavoto valsčiuje, 1950 m. priskirta naujam Prienų rajonui. 1954 m. prijungtos Sarginės apylinkė, Stuomenų apylinkė, Kuišių apylinkė ir dalis Pašlavančio apylinkės. 1963 m. sausio 12 d. Jiestrakio apylinkė prijungta prie Šilavoto apylinkės.

|-
| 1954-05-25  || || || „Šviesiosios ateities“ kolūkis  || 
|-
| 1959-02-01  || 48 || || „Šviesiosios ateities“ kolūkis, „Piliakalnio“ kolūkis, „Ąžuolo“ kolūkis  || 16 kaimų
|}

## Vadovai
* Kulvinskas, pirmininkas apie 1947 m.

## Šaltiniai
Priešpovandeninis laivas

**Priešpovandeninis laivas** () – karo laivas, skirtas kovai su povandeniniais laivais. Dalis jų tinka ir kovai su oro taikiniais. Ginkluoti giluminėmis bombomis ir bombosvaidžiais, priešpovandeninėmis torpedomis, priešpovandeniniais sraigtasparniais.

## Priešpovandeninių laivų tipai
Po Antrojo pasaulinio karo egzistavo šie priešpovandeninių laivų tipai:
* Priešpovandeninis lėktuvnešis – vidutinio ar mažo dydžio lėktuvnešis, kuriame bazuojasi specializuoti priešpovandeninės kovos lėktuvai ir sraigtasparniai
* Priešpovandeninis kreiseris – stambus kreiserio dydžio antvandeninis laivas, skirtas veikti vandenyne – ieškoti povandeninių laivų ir naikinti juos. Šiems kreiseriams priskiria sraigtasparninius kreiserius, apie 1960 m įtrauktus į TSRS, Italijos, Prancūzijos ir D. Britanijos laivynus.
* Didysis priešpovandeninis laivas (TSRS, Rusija) ir fregata (NATO)
* Eskadrinis minininkas – universalus laivas, kurio viena iš funkcijų yra kova su povandeniniais laivais.
* Mažasis priešpovandeninis laivas (TSRS, Rusija) ir korvetė (NATO)
* Priešpovandeninis kateris

Yra ir povandeninių laivų, specializuotų kovai su povandeniniais laivais. Pvz., tarybiniai projekto 705(K) „Lyra“ povandeniniai laivai.


File:Spanish aircraft carrier Dédalo (R01) underway in the Mediterranean Sea, 1 June 1988 (6430233).jpg|Sraigtasparninis lėktuvnešis „Dédalo“ (Ispanija)
File:Moskva class Moskva flightdeck cruiser, starboard quarter view.jpg|Priešpovandeninis sraigtasparninis kreiseris „Moskva“ (TSRS)
Image:Missile cruiser KERCH.JPEG|Didysis priešpovandeninis laivas „Kerč“ (Rusija)
File:HMS Somerset (F82).jpg|Fregata HMS „Somerset“ (F82) (D. Britanija)
File:INS Delhi-1.JPG|Eskadrinis minininkas „Delhi“ (D61) (Indija)
File:Corvette Grisha V.jpg|Mažasis priešpovandeninis laivas „Suzdalec“ (Rusija)
File:HMS Gävle.JPG|Korvetė HMS „Gävle“ (Švedija)

File:Uss pc-815 1.jpg|Antrojo pasaulinio karo laikų povandeninių laivų medžiotuvas USS PC-815 (JAV)
File:Alfa class submarine 2.jpg|Projekto 705(K) „Lyra“ povandeninis laivas (TSRS)